Prof, vrou in huis oorval, geskiet | Nuus24
Verdagtes kort ná rooftog in Cradock vasgetrek
Johannesburg – ’n Professor aan die Universiteit van Pretoria (UP) is in ’n kritieke, maar stabiele toestand in die hospitaal nadat hy deur inbrekers in sy huis in Elarduspark geskiet is, het Beeld berig.Prof. Max Braun, hoof van die UP se departement wetenskap-, wiskunde- en tegnologie-onderrig, is in die maag geskiet en moes 12 bloedoortappings ondergaan nadat hy weens die skietwond sowat vyf liter bloed verloor het.“Hulle het eers gedink hy gaan dit nie maak nie, maar dit klink of hy nou vordering maak,” het Clare Braun, sy vrou, wat tydens die voorval in die linkerskouer geskiet is, gesê.Sy en haar man het Saterdagoggend wakker geskrik toe hulle 'n geluid gehoor het. Hulle het toe gaan ondersoek instel en hulle in die donker gang in die rowers vasgeloop.“Ek het onmiddellik gedink hulle breek alweer by ons in, want ons het oor die afgelope 30 jaar seker al tien inbrake gehad,” het sy gesê.“Dit was baie donker, maar ek dink daar was drie rowers. Die een het my arm gegryp en ek het weggeruk. Daarna het hulle net geskiet.”Kapt. Pinky Sinyane het gesê niemand is in hegtenis geneem nie. – Volg Nuus24 op Twitter